Udsalgskampagne hos DSB DSB Orange lancerer nu en udsalgskampagne med de største rabatter nogen sinde på togrejser på tværs af Danmark. Gælder over Storebælt Udsalget omfatter alle strækninger over Storebælt, og der er besparelser at hente på op til 75 procent af normalprisen. 99 kroner fra Aalborg til Hovedstaden Eksempelvis fås turen mellem Aalborg og København fra kun 99 kroner. Målet med kampagnen er at få flere bilister til at hoppe på toget og samtidig give de loyale kunder de største kontante rabatter nogensinde. - Med dette tilbud kan bilisterne ikke undslå sig for at overveje toget, siger Morten Bo Berthelsen, der er marketingchef i DSB. 300.000 rejser DSB Orange-udsalget omfatter mere end 300.000 billetter, og tilbuddet gælder for DSB Orange rejser alle dage frem til den 14. november, som bliver købt i perioden 1. - 14. september.

Opsummering:
DSB tilbyder besparelser helt op til 75 pct. af normalprisen i over to måneder, hvis man køber billetten inden 14. september. En togtur mellem Aalborg og København vil koste 99 kroner.